Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 336

(52) A csoportmentesítési rendelet 4. cikkének b) pontjában foglalt második különösen súlyos korlátozás alól három további kivétel van. Mind a három kivétel korlátozásokat tesz lehetõvé mind az aktív, mind pedig a passzív értékesítések tekintetében. Így megengedhetõ egy nagykereskedõ korlátozása abban, hogy végsõ felhasználóknak értékesítsen árukat szelektív forgalmazási rendszerben, egy kinevezett forgalmazó korlátozása abban, hogy — bármely kereskedelmi szinten — nem felhatalmazott forgalmazók részére adjon el árukat olyan piacon, ahol ilyen rendszer mûködik, és a beépítés céljából alkatrészeket vásárló vevõ korlátozása abban, hogy azokat a szállító versenytársainak viszonteladóként értékesítse. Az „alkotóelem” kifejezés minden közbensõ terméket magában foglal, míg az „alapanyag” kifejezés bármely olyan felhasználást jelent, amelynek célja áru elõállítása.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes